Sine from Above

"Sine from Above" הוא שיר שהוקלט על ידי הזמרת-יוצרת האמריקאית ליידי גאגא, ביחד עם הזמר-יוצר הבריטי אלטון ג'ון, מתוך אלבום האולפן השישי שלה, Chromatica. השיר יצא לאור ב-29 במאי 2020, על ידי חברת התקליטים אינטרסקופ רקורדס, ביחד עם שאר שירי האלבום. השיר נכתב על ידי ליידי גאגא, אלטון ג'ון, וינסנט פונטרה, סאלם אל פאקיר, בנג'מין רייס, רמי, בלאדפופ, אקסוול, ראיין טדר וקלר והופק על ידי בלאדפופ, בורנס, אקסוול, קלר וליונה. השיר הוא מעין בלדת דראם נ' בייס, שנכללת במערכת השלישית והאחרונה של האלבום. השיר נחשב לשיתוף הפעולה השני בין גאגא לג'ון, שכן הוציאו בעבר את החידוש ללהיט "Your Song". בשיר, מדברת גאגא על תהליך כתיבת השירים שלה, תוך שאמרה כי "בשיר דיברתי על כך שהצליל הוא האלוהים שלי והוא מייצג את האומנות שלי". שם השיר התפרש בכמה אופנים שונים: המילה "Sine" מבוטאת כמו המילה "Sign", שפירושה הוא "סימן" (אנ'), כך שהמשפט מתפרש כ"סימן מלמעלה", שניתן במתנה מהאל, בצורה של צליל. ניתן גם לפרש את המילה "Sine" כמשחק מילים על המילה "Sin", שפירושה, חטא. כלומר, שם השיר בעצם מדבר על חטאים שגאגא עשתה. כשנשאלה על משמעות השיר, הצהירה גאגא כי "הדבר היחיד שריפא אותי מהפגיעה והחיה אותי, הוא המוזיקה ובשיר ניתן לשמוע ולהבין זאת". כבר כשיצא, זכה השיר לביקורות ושבחים ממבקרי המוזיקה. אריקה גונזלס מהרפרס בזאר אמרה כי "בשיר, השניים מנסים למצוא ריפוי לכאב, באמצעות המוזיקה". עוד הוסיפה, כי "שם השיר מדבר על נקודת הפגיעה של גאגא". במגזין RockCellarMagazine נכתב כי מדובר "באחד מהשירים הטובים ביותר מתוך האלבום". ג'ייסון בראון וג'ייד בורן מאתר האינטרנט Hollywood Life כתבו כי "אחרי המתנה ארוכה, אינסופית לכאורה, Chromatica סוף סוף כאן! אלבום האולפן השישי של ליידי גאגא יצא ב-29 במאי והעניק לכל המעריצים את כל הטוב שהם ציפו לו - ועוד! למעשה, Chromatica עשוי להתפאר בכך ששיתוף הפעולה הטוב ביותר של גאגא נכלל בו [הכוונה היא לשיר הזה] וזה אומר משהו, בהתחשב בכך שיש לה גם שיר עם ביונסה". במגזין רולינג סטון, סקרו את השיר בצורה מקיפה, תוך שכינו אותו כשיר "שכל אחד צריך להכיר". בסיקור נכתב כי "אחרי עשור של חברות והערצה הדדית, גאגא וג'ון לוקחים אותנו לשמיים האלקטרופופיים. בשיר, גאגא חוזרת באופן רשמי לרחבת הריקודים שבנתה את הקריירה המוקדמת שלה. שיתופי הפעולה שלה עם אריאנה גרנדה ("Rain on Me") ו-Blackpink ‏("Sour Candy") הם מובנים, אך הדואט עם ג'ון מבורך ומפתיע". עוד נאמר כי "הקול החלק והעמוק של ג'ון הופך את השיר למושלם וגורם לנו לחשוב שהוא היה צריך להיות זמר דיסקו". הסיקור מסתיים בשורה "השיר הוא פרוסת גן עדן חגיגית מסוגת האלקטרופופ וזאת, בנוסף להיותו תוצר של עשור שכלל בתוכו הערצה הדדית בין גאגא וג'ון". סטפן דאו ממגזין הבילבורד דירג את כל שירי האלבום, תוך שאת השיר הזה דירג במקום השביעי. בנוסף לכך, כתב דאו כי "בשיר, ליידי גאגא שרה בצורה רגשית על כוחה של המוזיקה כדמות כמעט דתית" והוסיף כי "מדובר בשיר שמציג ייחודיות ששאר השירים באלבום פשוט לא מצליחים להציג". חנה מילריאה מ-NME טענה שמדובר בשיר "ביזרי ולא צפוי שהשירה בו מצומצמת וההפקה שלו היא הפקת מועדונים פרועה, שממזגת תופים ובס". בעיתון הארגנטינאי היומי La Capital נאמר כי השיר הוא "היהלום שבכתר והוא אחד מהשירים הטובים ביותר באלבום", ובעיתון הקולומביאני El Espectador תואר כ-"שיר מלנכולי". האודיו הרשמי של השיר הועלה לערוץ היוטיוב של ליידי גאגא ב-29 במאי 2020, ביחד עם שאר שירי האלבום. האודיו מציג בתוכו את עטיפת האלבום בו הוא נכלל. בפחות מ-24 שעות, הצליח האודיו לצבור למעלה מ-800,000 צפיות, מה שהופך אותו לאודיו השני הנצפה ביותר מתוך האלבום אחרי האודיו של "Sour Candy". אודיו נוסף של השיר, צבר בשעות בודדות קרוב ל-300,000 צפיות. גם במצעדי האייטונס זכה השיר להצלחה, כאשר נכנס לעשרות מצעדים שונים, כמו מצעדי האייטונס שבברזיל, מקסיקו, ניו זילנד, הממלכה המאוחדת, וארצות הברית. "Chromatica III" (בעברית: "כרומטיקה III") הוא קטע כלי של הזמרת-יוצרת האמריקאית ליידי גאגא, מתוך אלבום האולפן השישי שלה, Chromatica. קטע הכלי יצא לאור ב-29 במאי 2020, על ידי חברת התקליטים אינטרסקופ רקורדס, ביחד עם שאר שירי האלבום. קטע הכלי נכתב והופק על ידי ליידי גאגא, ביחד עם ווייט סי. כמו כן, הוא קטע הכלי השלישי והאחרון באלבום מתוך שלושה, כשלפניו ישנם "Chromatica I" ו-"Chromatica II". גם שני קטעי הכלי הנוספים נכתבו והופקו על ידי גאגא וסי. "Chromatica III" מתפקד כקטע המעבר בין "Replay" ל-"Sine from Above". כמו כן, משתלב קטע הכלי ביחד עם הפתיחה של "Sine from Above" והן מעין רצועה אחת. גאגא בחרה להשתמש בקטע הכלי על מנת "לגרום לאלבום לקבל תחושה של מעין סרט קולנועי". קולות הרקע בקטע הכלי בוצעו על ידי ליידי גאגא בלבד, בדומה לקולות הרקע שבוצעו על ידה בקטעי הכלי הנוספים. גאגא דיברה על קטע הכלי בראיון ואמרה כי: ""Chromatica III" התחיל כחלק מ-"Sine from Above". בהמשך, החלטנו שקטע הכלי יהיה הבסיס ל-"Sine from Above" לאחר שהצלחנו לשלב בין השניים. כשהגענו להסכמה [גאגא ובלאדפופ] החלטנו להוסיף את קולות הגשם. אני חושבת שההפקה בקטע הכלי בהחלט מוסיפה להדגשת הרעיון והמשמעות שלו" — ליידי גאגא סרטון השיר "Sine from Above" באתר יוטיוב ליידי גאגא, אלטון ג'ון, וינסנט פונטרה, סאלם אל פאקיר, בנג'מין רייס, רמי, בלאדפופ, אקסוול, ראיין טדר, קלר בלאדפופ, בורנס, אקסוול, קלר, ליונה Chromatica, נבדק ב-2020-05-29 Lady Gaga & Elton John – Sine from Above (באנגלית), נבדק ב-2020-05-29 Your Song, נבדק ב-2020-05-29 Erica Gonzales, Lady Gaga and Elton John Dance the Pain Away with "Sine from Above", Harper's BAZAAR, ‏2020-05-29 (באנגלית) 'Sine From Above': Hear Lady Gaga & Elton John's 'Chromatica' Anthem, RockCellarMagazine, ‏2020-05-29 (באנגלית) Jason Brow,Jade Boren, Lady Gaga & Elton John Subvert Fan Expectations In Electronic Dance Collab ‘Sine From Above’, Hollywood Life, ‏2020-05-29 (באנגלית) Brittany Spanos, Brittany Spanos, Song You Need to Know: Lady Gaga feat. Elton John, 'Sine From Above', Rolling Stone, ‏2020-05-29 (באנגלית) Lady Gaga's 'Chromatica': Every Song Ranked, Billboard, ‏2020-05-29 Lady Gaga – 'Chromatica': the NME review, NME Music News, Reviews, Videos, Galleries, Tickets and Blogs | NME.COM, ‏2020-05-29 (באנגלית) Lady Gaga estrenó “Sour Candy” y “Sine From Above” y lanzó su sexto álbum, Diario La Capital de Mar del Plata (בספרדית) Lady Gaga estrena "Chromatica" y se reafirma como la reina del electropop, ELESPECTADOR.COM, ‏2020-05-29 (בספרדית) Lady Gaga, Elton John - Sine From Above (Audio) Chromatica, YouTube Today's Most Viewed Music Videos on YouTube, kworb.net Sine From Above - Audio Lady Gaga Chart Positions on iTunes/Spotify/YouTube, kworb.net Brazil iTunes Top Songs, kworb.net Mexico iTunes Top Songs, kworb.net New Zealand iTunes Top Songs, kworb.net UK iTunes Top Songs, kworb.net US iTunes Top Songs, kworb.net national-REPORT – Monitoreo de Medios, web.archive.org, ‏2020-06-01 Lady Gaga – Chromatica III (באנגלית), נבדק ב-2020-06-08 Lady Gaga – Chromatica II (באנגלית), נבדק ב-2020-07-19 Lady Gaga – Chromatica I (באנגלית), נבדק ב-2020-07-19 Chromatica (Japanese Deluxe Edition) by Lady Gaga, Genius (באנגלית) (ארכיון) Lady Gaga's 'Chromatica' team reveals the history and future of her new era, EW.com (באנגלית) Lady Gaga's 'Chromatica' team reveals the history and future of her new era, EW.com (באנגלית)